Harampang ESEAP 2018
An Harampang ESEAP 2018 usa nga komperensya panrehiyon para han mga komunidad nga may kalabotan han Wikimedia ha sulod han mga rehiyon ESEAP. An ESEAP nangangahulogan hin East and South East Asia (Sinirangan ngan Timugan Asya), ngan Pacific (Pasipiko). Mahihitabo ha Bali, Indonesia han 5-6 han Mayo 2018, ini an syahan nga panrehiyon nga komperensiya para han mga komunidad han Wikimedia ha sakob hinin nga mga rehiyon.
Objective
- Learning how to build and manage local Wikimedia communities (capacity building)
- Promoting regional Wikimedia collaboration in ESEAP region
Kaagi
An Harampang ESEAP ginhimangrawan hin pipira na ka tuig an naglabay ngan ha kaurhian madadayon na ini nga pagbubuhaton ha Bali, Indonesia ha 2018. An mga wikimedista tikang ha Wikimedia Hong Kong (WMHK), Wikimedia Indonesia (WMID), Wikimedia Philippines (WMPH), Wikimedia Taiwan (WMTW), ngan an China User Group syahan nagkurukayan hiunong hin pagkikinahanglan magkamay-ada hin panrehiyon nga kirigta. [1] Ini nga ideya waray nagpadayon tungod han limitado nga follow-up. Pagkahuman han usa ka tuig samtang han WMCON 2016, an mga tinaglawas han WMHK, WMTW, WMID, Wikimedia Thailand (WMTH), China User Group, Wikimedians in Korea, Wikimedia Australia (WMAU) nag-istorya hiunong hin panrehiyon nga burubligay nga buruhaton. An nagin resulta amo an online platform page ha Meta nga gintawag nga ESEA Hub,[2] nga naglalakip gihapon hin periodic newsletter nga nagsusulod hin activity report/news tikang ha mga chapter ngan mga user group han mga rehiyohn ESEA (manggud ini liwat naundang ha pagkayana). An ideya hin kirigta panrehiyon in ginhimangrawan, pero waray sadang nga pondo an may-ada para hinin nga panhitabo hadto nga panahon.
An pagdadagmit para han usa nga kirigta panrehiyon mas napabaskog samtang han hiruhimangraw ha WMCON 2017,[3] nga gin-apihan han mga Wikimedista tikang ha China, Taiwan, Japan, South Korea, Pilipinas, Indonesia, Australia, Thailand, ngan Malaysia. Kita may-ada papreho nga mga panhunahuna nga inin nga mga nasod waray gud bisan ano nga nagpapadayon nga kolaborasyon o may-ada bisan ano nga dayalogo han tagsa-tagsa, tungod nga waray mangud komperensya panrehiyon. Natuo kami nga an pagsaro-saro han mga inagihan han ngatanan in pagpapakusog han aton mga komunidad ngan bangin mangadto ha kaupay nga pagbabakas ha kinabuwason. Pero, tungod han kapasidad para han mga boluntaryo ngan pondo, gindesisyonan nga na syahan nga komperensya magin gutiay la pero sadang magkamayda hin mahinungdanon nga mga harampang.
Nagdesisyon kami nga magkamay-ada hin komperensya panrehiyon nga naglalakip han mga lugar han East Asia (Sinirangan Asya), Southeast Asia (Timugan Asya), and the Pacific (Pasipiko) (ESEAP) tungod han (a)kaharani han heyograpiya, (b) nagtitikakusog an pakikipagsumpayan han mga Wikimedista tikang han kadam-an nga mga nasod hinin nga mga rehiyon ha naglabay nga pipira ka tuig (online ngan offline), ngan (c) an pagkikinahanglan mapabaskog pa an mga komunidad tungod nga may-ada kita lapos 2,000 ka pinulongan nga aada hinin nga mga rehiyon, pero diri malabaw hin 1% ha ira an may-ada hin ira kalugaringon nga Wikipedia, Wiktionary, o iba pa nga mga proyekto han Wikimedia.
Mga matambong
An mga wikimedista ha mga rehiyon han Sinirangan ngan Timugan Asya ngan Pasipiko nga nakalista hinin nga pakli, labi na an magkasikasi o dako an naibulig ha pagpauswag han lokal nga komunidad, in puydi umapi ha komperensya.
Komite
Staff Committee
- Event and volunteer coordinator
- Administration and logistics coordinator
Volunteer Committee
- Lohistika
- Programa
- Scholarship
- Athikhun Suwannakhan (coordinator)
- Rachmat Wahidi
- Robert Myers
- Erick Guan
- Komunikasyon
Reports
MYMMMC and Tofeiku from Malaysia
bug_Latn war_Latn eng_Latn eng_Latn eng_Latn ceb_Latn war_Latn war_Latn war_Latn war_Latn war_Latn kin_Latn eng_Latn eng_Latn eng_Latn eng_Latn mlt_Latn por_Latn sot_Latn kik_Latn swh_Latn eng_Latn quy_Latn ceb_Latn eng_Latn eng_Latn